Diari Oficial de la Generalitat Valenciana


Sumari del DOGV 3994, del 08-05-2001 (2001/3983)

RESOLUCIÓ de 9 d'abril de 2001, del president executiu de l'Agència Valenciana del Turisme per la qual es fixen els indicadors mínims previstos en l'article 7 del Decret 71/2000, de 22 de maig, del Govern Valencià.
----------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2001/04/09/(1)/dof/vci/html**

### Dades del document

Número de DOGV
:   3994

Data del DOGV
:   08-05-2001

Secció del DOGV
:   I. DISPOSICIONS GENERALS

Número del document
:   2001/3983


Data del document
:   09-04-2001

Organisme emissor
:   Agència Valenciana del Turisme

Tipus de document
:   Resolució

Descriptors 

:   * Agència Valenciana del Turisme
    * política de turisme
    * indicador econòmic
    * cooperació administrativa
    * administració local

RESOLUCIÓ de 9 d'abril de 2001, del president executiu de l'Agència Valenciana del Turisme per la qual es fixen els indicadors mínims previstos en l'article 7 del Decret 71/2000, de 22 de maig, del Govern Valencià. [2001/A3983]
  
La Llei 3/1998, de 21 de maig, de Turisme de la Comunitat Valenciana, crea i regula la figura del municipi turístic, reconeixent l'esforç financer addicional que realitzen anualment els ajuntaments dels municipis turístics, assumint uns costos extraordinaris generats per la seua orientació turística.
  
El Decret 71/2000, de 22 de maig, del Govern Valencià, va aprovar el reglament regulador dels mencionats convenis, determinant que, per la Resolució del president executiu de l'Agència Valenciana del Turisme, es fixaran anualment els indicadors mínims a partir dels quals es puga obtenir el component addicional a estimar de cada una de les partides pressupostàries a què es refereix el citat decret, amb el fi de subscriure el Conveni per a la Compensació Financera.
  
Després de verificar els bons resultats obtinguts amb l'aplicació dels indicadors fixats per la Resolució de 12 de juny de 2000, els quals van ser objecte d'exhaustius estudis de diversa índole que van tenir en compte la idiosincràsia pròpia del municipi turístic, i que van donar com a resultat la fixació d'indicadors per trams de població, es considera convenient mantenir els indicadors continguts en la mencionada Resolució de 12 de juny de 2000, per a la seua aplicació a les despeses realitzades durant el passat any 2000, a fi d'obtenir la quantia del component addicional.
  
Al component addicional mencionat s'aplicarà posteriorment el percentatge que determine la Llei de Pressupostos de la Generalitat Valenciana per a l'exercici 2002.
  
Per tot l'anteriorment exposat, resolc:
  
Primer
  
Prorrogar els indicadors mínims fixats en la Resolució de 12 de juny de 2000, per a la seua aplicació a les despeses justificades pels municipis turístics corresponents a l'exercici econòmic 2000.
  
Segon
  
Amb independència de la seua publicació en el Diari Oficial de la Generalitat Valenciana, cal notificar la present resolució a cadascun dels municipis declarats turístics de la Comunitat Valenciana.


Còpia Permalink ELI